**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 591 /2018**

**ΑΔΑ:** ΩΤΟΞΩΨΑ-ΝΣΖ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 73ο/2018 Της 17Ης ΔΕΚΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση 1ου πρακτικού επιτροπής διαγωνισμού του έργου: *Κατασκευή κυκλικού κόμβου στην Ε.Ο. Αντιρίου –Ιωαννίνων στην πόλη της Άρτας* ’’**

*Στην Άρτα, σήμερα, 17-12-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***30201/13-12-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθούν (3) έκτακτα θέματα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 4ο τακτικό θέμα: **Έγκριση 1ου πρακτικού επιτροπής διαγωνισμού του έργου: *Κατασκευή κυκλικού κόμβου στην Ε.Ο. Αντιρίου –Ιωαννίνων στην πόλη της Άρτας.*** έθεσε υπόψη της επιτροπής το από 16-11-2018 πρακτικό της επιτροπής διαγωνισμού το οποίο έχει ως εξής: Την 16η Νοεμβρίου, ημέρα Παρασκευή του έτους 2018, και ώρα 10:00 π.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου **«Κατασκευή κυκλικού κόμβου στην Ε.Ο. Αντιρίου – Ιωαννίνων στην πόλη της Άρτας»** (ΑΔΑΜ Διακήρυξης : 18PROC003807643) η οποία συγκροτήθηκε με την αριθμ. 10/2018 Απόφαση της Οικονομικής Επιτροπής του Δήμου Αρταίων και αποτελείται από :


1. Γκανιάτσα Ευαγγελία Τοπογράφος Μηχανικός Π.Ε. (Πρόεδρος)

2. Κοντοστέργιου Αγορίτσα Πολ/κος Μηχ/κος Π.Ε. (Μέλος)

3. Γιαμούρης Ευάγγελος Μηχ/γος Μηχ/κος Π.Ε. (Μέλος).


Σκοπός της συνεδρίασης ήταν η ηλεκτρονική αποσφράγιση των προσφορών που υποβλήθηκαν στην Διαδικτυακή πύλη www.promitheus.gov.gr του ΕΣΗΔΗΣ (Συστημικός αριθμός 77273) με κριτήριο τη χαμηλότερη τιμή με σφραγισμένες προσφορές και με το σύστημα προσφοράς με επί μέρους ποσοστά έκπτωσης και έλεγχο ομαλότητας για την κατασκευή του παραπάνω έργου συνολικού προϋπολογισμού 782.258,06 € (χωρίς Φ.Π.Α.) καθώς και η αποσφράγιση των φακέλων των δικαιολογητικών. Οι προσφορές που υποβλήθηκαν ηλεκτρονικά είναι οι παρακάτω:

ΠΙΝΑΚΑΣ ΣΥΜΜΕΤΕΧΟΝΤΩΝ ΜΕ ΣΕΙΡΑ ΠΡΟΣΕΛΕΥΣΗΣ



Την προκαθορισμένη ώρα τα μέλη της Επιτροπής Διαγωνισμού προέβησαν σε ηλεκτρονική αποσφράγιση του υποφακέλου «Δικαιολογητικά συμμετοχής» και του υποφακέλου «Οικονομική Προσφορά». Στην συνέχεια στον ηλεκτρονικό χώρο «Συνημμένα Προκηρυγμένου Διαγωνισμού» αναρτήθηκε από την επιτροπή Διαγωνισμού ο κάτωθι σχετικός κατάλογος μειοδοσίας προκειμένου να λάβουν γνώση οι προσφέροντες:

ΠΙΝΑΚΑΣ ΣΥΜΜΕΤΕΧΟΝΤΩΝ ΚΑΤΑΣΕΙΡΑ ΜΕΙΟΔΟΣΙΑΣ



Ακολούθως, η Επιτροπή Διαγωνισμού προέβη, κατά σειρά μειοδοσίας, σε έλεγχο της ολόγραφης και αριθμητικής αναγραφής των επιμέρους ποσοστών έκπτωσης και της ομαλής μεταξύ τους σχέσης, βάσει της παραγωγής σχετικού ψηφιακού αρχείου, μέσα από το υποσύστημα.

Για την εφαρμογή του ελέγχου ομαλότητας, χρησιμοποιήθηκε από την Επιτροπή Διαγωνισμού η μέση έκπτωση προσφοράς (Εμ), σύμφωνα με τα οριζόμενα στα άρθρα 95 και 98 του Ν.4412/2016 και διαπιστώθηκε ότι όλες οι οικονομικές προσφορές ήταν ομαλές.

Κατόπιν η Επιτροπή Διαγωνισμού ήλεγξε τα δικαιολογητικά συμμετοχής του άρθρου 24.2 & 24.3 της διακήρυξης κατά τη σειρά της μειοδοσίας, αρχίζοντας από τον πρώτο μειοδότη, και διαπίστωσε τα παρακάτω:

|  |  |  |
| --- | --- | --- |
| ΚΑΤΑΛΟΓΟΣ ΣΥΜΜΕΤΕΧΟΝΤΩΝ ΣΤΟΝ ΔΙΑΓΩΝΙΣΜΟ ΤΟΥ ΕΡΓΟΥ ΜΕ ΤΙΤΛΟ **«Επισκευές - συντηρήσεις κοινόχρηστων χώρων»** | | |
| Α/ Α | ΕΠΩΝΥΜΙΑ ΠΡΟΣΦΕΡΟΝΤΑ | ΠΛΗΡΟΤΗΤΑ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ σύμφωνα με τη διακήρυξη |
| 1 | ΙΣΤΩΡ ΑΤΕΕ | ΝΑΙ |
| 2 | Κ/Ξ ΑΡΤΙΝΗ ΤΕΧΝΙΚΗ ΕΤΑΙΡΕΙΑ ΚΑΤΑΣΚΕΥΩΝ Δ. ΤΖΙΚΕΡΑΣ & ΣΙΑ Ο.Ε. – ΑΦΟΙ ΜΠΑΚΑΓΙΑΝΝΗ Ο.Ε. | ΝΑΙ |
| 3 | Κ/Ξ ΚΩΝ/ΝΟΣ Μ. ΖΑΓΚΟΣ – ΠΕΤΡΟΣ ΣΤ. ΓΕΡΟΓΙΑΝΝΗΣ | ΝΑΙ |
| 4 | Κ/Ξ ΦΟΥΚΑΣ ΔΗΜΗΤΡΙΟΣ – ΚΑΣΣΑΒΟΣ ΝΙΚΟΛΑΟΣ | ΝΑΙ |
| 5 | Κ/Ξ ΣΦΗΚΑΣ ΣΩΤΗΡΙΟΣ – ΤΣΑΚΙΡΗΣ ΚΩΝ/ΝΟΣ | ΝΑΙ |
| 6 | Ι. ΚΑΛΛΙΑΣ & ΣΙΑ Ε.Ε. δ.τ. ΔΙΟΠΤΡΑ ΚΑΤΑΣΚΕΥΑΣΤΙΚΗ Ε.Ε. | ΝΑΙ |
| 7 | ΓΙΓΕΚΑΤ Α.Τ.Ε.Ε. | ΝΑΙ |

Η Επιτροπή Διαγωνισμού, πριν την ολοκλήρωση της σύνταξης του πρακτικού, ήλεγξε και επιβεβαίωσε την εγκυρότητα των εγγυητικών επιστολών συμμετοχής μέσω της διεύθυνσης **https://validate.tmede.gr/#/** και τύπωσε τις αντίστοιχες βεβαιώσεις εγκυρότητας. Επίσης η Τράπεζα Πειραιώς βεβαίωσε με το αρ. 28252/20-11-2018 για την εταιρία «Κ/Ξ ΑΡΤΙΝΗ ΤΕΧΝΙΚΗ ΕΤΑΙΡΕΙΑ ΚΑΤΑΣΚΕΥΩΝ Δ. ΤΖΙΚΕΡΑΣ & ΣΙΑ Ο.Ε. – ΑΦΟΙ ΜΠΑΚΑΓΙΑΝΝΗ Ο.Ε.» και η Τράπεζα Ηπείρου με το αρ. 27994/16-11-2018 για την εταιρία «Κ/Ξ ΚΩΝ/ΝΟΣ Μ. ΖΑΓΚΟΣ – ΠΕΤΡΟΣ ΣΤ. ΓΕΡΟΓΙΑΝΝΗΣ» Μετά τα παραπάνω καθώς και:

1) την αριθ. 476/2018 απόφαση της Οικονομικής Επιτροπής που αφορά την έγκριση των όρων διακήρυξης **«Κατασκευή κυκλικού κόμβου στην Ε.Ο. Αντιρίου – Ιωαννίνων στην πόλη της Άρτας»**

2) την με αριθ. πρωτ. 24034/09-10-2018 Προκήρυξη Διακήρυξης του διαγωνισμού

3) την με αριθ. πρωτ. 24035/09-10-2018 Περίληψη Διακήρυξης του διαγωνισμού

τίθεται υπόψη της Οικονομικής Επιτροπής το 1ο Πρακτικό της Επιτροπής Διενέργειας Διαγωνισμού του έργου: **«Κατασκευή κυκλικού κόμβου στην Ε.Ο. Αντιρίου – Ιωαννίνων στην πόλη της Άρτας»** και προτείνεται η λήψη απόφασης για:

1. Την έγκριση του 1ου Πρακτικού της Επιτροπής Διενέργειας Διαγωνισμού για το έργο **«Κατασκευή κυκλικού κόμβου στην Ε.Ο. Αντιρίου – Ιωαννίνων στην πόλη της Άρτας»**

2. Την ανάδειξη ως προσωρινού μειοδότη τον «**ΙΣΤΩΡ ΑΤΕΕ**» που πρόσφερε το ποσό των 410.963,30€ (χωρίς Φ.Π.Α.) και μέση έκπτωση Εμ=47,46%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

292.830,39 ΕΥΡΩ - ΣΥΜΒΑΤΙΚΕΣ ΕΡΓΑΣΙΕΣ

52.709,47 ΕΥΡΩ – ΓΕ & ΟΕ ΕΡΓΑΣΙΩΝ

51.830,98 ΕΥΡΩ - ΑΠΡΟΒΛΕΠΤΕΣ ΕΡΓΑΣΙΕΣ

13.592,46 ΕΥΡΩ - ΑΝΑΘΕΩΡΗΣΗ

Ήτοι συνολικό ποσό 410.963,30 € χωρίς τη δαπάνη του ΦΠΑ

3. Την κοινοποίηση της απόφασης έγκρισης του 1ου Πρακτικού σε όλους τους προσφέροντες, σύμφωνα με την παράγραφο 4.1 θ) της διακήρυξης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 16-11-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 16-11-2018 1ο Πρακτικό της Επιτροπής Διενέργειας Διαγωνισμού για το έργο: ***Κατασκευή κυκλικού κόμβου στην Ε.Ο. Αντιρίου –Ιωαννίνων στην πόλη της Άρτας.***  *ως κατωτέρω:*

1. Την ανάδειξη ως προσωρινού μειοδότη της εταιρείας «**ΙΣΤΩΡ ΑΤΕΕ**» που πρόσφερε το ποσό των 410.963,30€ (χωρίς Φ.Π.Α.) και μέση έκπτωση Εμ=47,46%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

292.830,39 ΕΥΡΩ - ΣΥΜΒΑΤΙΚΕΣ ΕΡΓΑΣΙΕΣ

52.709,47 ΕΥΡΩ – ΓΕ & ΟΕ ΕΡΓΑΣΙΩΝ

51.830,98 ΕΥΡΩ - ΑΠΡΟΒΛΕΠΤΕΣ ΕΡΓΑΣΙΕΣ

13.592,46 ΕΥΡΩ - ΑΝΑΘΕΩΡΗΣΗ

Ήτοι συνολικό ποσό 410.963,30 € χωρίς τη δαπάνη του ΦΠΑ

2. Την κοινοποίηση της απόφασης έγκρισης του 1ου Πρακτικού σε όλους τους προσφέροντες, σύμφωνα με την παράγραφο 4.1 θ) της διακήρυξης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 591 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*